Diari Oficial de la Generalitat Valenciana


Sumari del DOGV 369, del 28-04-1986 (1986/806100)

DECRET 43/1986, de 21 de març, del Consell de la Generalitat Valenciana, pel qual es crea el Consell de Protecció i Defensa del Menor de la Comunitat Valenciana.
-----------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1986/03/21/43/dof/vci/html**

### Dades del document

Número de DOGV
:   369

Data del DOGV
:   28-04-1986

Secció del DOGV
:   DISPOSICIONS GENERALS

Número del document
:   1986/806100


Data del document
:   21-03-1986

Organisme emissor
:   Conselleria de Treball i Seguretat Social

Tipus de document
:   Decret

Anàlisi jurídica

Decret 43/1986, de 21 de març, del Consell de la Generalitat Valenciana, pel qual es crea el Consell de Protecció i Defensa del Menor de la Comunitat Valenciana.  
La Constitució Espanyola, en l'article 148.1.20, estableix que les Comunitats Autònomes podran assumir competències en matèria d'assistència social, reservant a l'Estat, l'article 149.1.6 i 8, la competència exclusiva sobre la legislació penal, penitenciària i civil.  
D'acord amb tot això, l'article 31.27 de l'Estatut d'Autonomia de la Comunitat Valenciana determina la competència exclusiva de la Generalitat Valenciana en matèria de protecció i ajuda de menors.  
En execució de les normes esmentades, mitjançant Reial Decret 1081/1984, de 29 de febrer, foren transferides a la Generalitat Valenciana les funcions i els serveis de l'Administració de l'Estat en matèria de protecció de menors.  
Àrea que estigué adscrita a la Conselleria de Treball i Seguretat Social mitjançant Decret 25/1985, de 25 de juliol, de la Presidència de la Generalitat.  
Extingides les Juntes Províncials de Protecció de Menors d'Alacant, Castelló i València per Decret 100/1985, de 25 de juny, del Consell de la Generalitat Valenciana, i atenent que els problemes que afecten els menors han de ser tractats en la seua globalitat, s'escau de crear un òrgan de participació de les Institucions, Organismes professionals i, en general, d'aquells grups socials que despleguen funcions en el camp de la protecció i defensa del menor, i que al mateix temps contribuesca a la coordinació de totes les actuacions de la Generalitat Valenciana en aquesta matèria.  
En la seua composició s'inclouen les Conselleries i els Organismes -especialment el Poder Judicial- les competències dels quals contemplen més directament la protecció, l'educació i la integració dels menors, sense perjudici d'arbitrar la col·laboració d'altres Departaments quan es debata un tema concret que els competesca. Igualment hom preveu la possibilitat d'assistència de personalitats i experts en la matèria, per tal d'assessorar el Consell.  
En atenció d'aquests motius, a proposta del Conseller de Treball i Seguretat Social i amb la deliberació prèvia del Consell en reunió del dia 21 de març de 1986,  
DECRETE:  
Article primer  
Es creat el Consell de Protecció i Defensa del Menor, com a òrgan consultiu, a través del qual es farà efectiva la participació comunitària en les tasques de prevenció, protecció i rehabilitació d'integració social.  
Article segon  
El Consell, presidit pel Conseller de Treball i Seguretat Social, estarà integrat per:  
a) Un membre del Consell Escolar Valencià.  
b) Un membre del Consell de Benestar Social.  
c) Un representant de la Conselleria de Sanitat i Consum.  
d) Tres membres en representació de la Conselleria de Treball i Seguretat Social.  
e) Els Jutges de Menors, o representants dels òrgans als quals en virtut del desplegament reglamentari de la Llei Orgànica del Poder Judicial els estiga encomanada la protecció del menor, quan s'escaiga, de la Comunitat Valenciana.  
f) Dos professionals elegits entre els que treballen en l'Àrea del menor: un en representació de serveis públics i altre representant iniciatives socials.  
g) Dos menors de 18 anys, en representació dels Centres i Serveis dependents de Família, Infantesa i Joventut.  
Article tercer  
Seran funcions del Consell:  
1. Conéixer, informar i assessorar els plans i programes de la Generalitat que afecten el menor, suggerir mesures a desplegar i proposar les prioritats.  
2. Conéixer, informar i assessorar la planificació, la programació, la inversió i la memòria anual dels recursos de la Direcció General de Serveis Socials que afecten els menors.  
3. Verificar les necessitats del camp del menor, articular-les en propostes que puguen ser ateses en la planificació de les diverses Conselleries i fer-ne el seguiment de la realització.  
4. Contribuir que les actuacions de les Institucions públiques i privades que afecten la protecció i defensa del menor, siguen coordinades entre elles, tenint en compte sempre l'orientació general que sobre la matèria faça, com a titular de les competències, la Conselleria de Treball i Seguretat Social.  
5. Promoure la participació comunitària i la implicació social en la resolució dels problemes de l'Àrea.  
6. Efectuar propostes de creació de les Comissions de caràcter sectorial que requeresca l'atenció als menors.  
7. Conéixer i informar sobre la conveniència i el contingut dels convenis de col·laboració entre la Conselleria de Treball i Seguretat Social i els Ens privats.  
Article quart  
8. El Conseller funcionarà en règim de Ple i Comissions de Treball i podrà sol·licitar informes per a un millor desplegament de les tasques encomanades.  
Dos. Es reunirà dues vegades a l'any, com a mínim, amb caràcter preceptiu i sempre que ho sol·licite un terç dels components, amb l'elaboració d'un Reglament de Règim Interior, que serà aprovat en el Ple.  
Tres. Serà presidit pel Conseller de Treball i Seguretat Social o membre en qui delegue, fent de Secretari el Director General de Serveis Socials.  
Quatre. Els membres ho seran per un període de dos anys, si bé els elegits en representació podran ser revocats pels seus respectius electors.  
DISPOSICIONS FINALS  
Primera  
Es autoritzat el Conseller de Treball i Seguretat Social per dictar totes les disposicions reglamentàries adients amb el desplegament del que disposa aquest Decret.  
Segona  
En el termini màxim de dos mesos, comptadors des de l'entrada en vigor d'aquest Decret, haurà de dur-se a terme la constitució formal del Consell de Protecció i Defensa del Menor de la Comunitat Valenciana.  
Tercera  
Aquest Decret entrarà en vigor l'endemà de la publicació en el Diari Oficial de la Generalitat Valenciana.  
València, 21 de març de 1986.  
El President de la Generalitat,   
JOAN LERMA I BLASCO  
El Conseller de Treball i Seguretat Social,  
MIQUEL DOMENECH I PASTOR


Còpia Permalink ELI